# lav4e РЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие”-гр. Сливен

**УВАЖАЕМИ ДАМИ И ГОСПОДА,**

Областна дирекция „Земеделие“ гр. Сливен има удоволствието да Ви покани на 10 февруари /понеделник/ 2020 година, от 10.00 часа, в град Сливен, зала „Галерия“ на хотел „Национал палас“, ул. „Великокняжевска“ № 31.

Срещата е част от информационна кампания за директни плащания 2020, организирана от Министерството на земеделието, храните и горите. Дискутираните теми ще бъдат свързани с новите моменти в условията по схемите за директни плащания и подаването на заявления. Ще се обсъждат предстоящите приеми по Програмата за развитие на селските райони през 2020 г.,както и актуални въпроси по държавните помощи. Стопаните ще бъдат запознати с новите моменти в законодателството в сектор „Животновъдство“ и с преговорния процес на ниво ЕС за Общата селскостопанска политика след 2020 г.

На срещата ще присъстват представители на Министерство на земеделието, храните и горите, Областна дирекция „Земеделие“ гр. Сливен, ОД на ДФ „Земеделие“ гр. Сливен, НССЗ офис Сливен, ИАЛВ гр. Сливен.

Дневен ред:

* Откриване на срещата.

*министър/заместник-министър*

* Директни плащания Кампания 2020:

- Нови моменти в условията по схемите за директни плащания;

- Подаване на заявления;

* Предстоящи приеми по Програмата за развитие на селските райони през 2020 г.;

- Инвестиционни мерки;

- Компенсаторни мерки;

* Държавни помощи 2020 г. – актуално
* Нови моменти в законодателството в сектор Животновъдство;
* Обща селскостопанска политика след 2020 г.;

- Актуално относно преговорния процес на ниво ЕС;

- Зелена архитектура;

- Статус на стратегическото планиране;

* Дискусия по направените презентации;
* Въпроси и отговори по отделни казуси.

ВАШЕТО ПРИСЪСТВИЕ E ОТ СЪЩЕСТВЕНО ЗНАЧЕНИЕ!

***ТОДОР БРАТАНОВ***

***Директор ОД ”Земеделие”- Сливен***